Ministerul Sănătății: Alexandru Rafila propune un nou proiect pentru copii dependenți de stupefiante
- Cristian Raducanu
- 3 martie 2024, 14:37
Alexandru Rafila, ministrul social-democrat al Sănătății, a vorbit într-un interviu despre măsurile pe care ministerul pe care îl conduce le va implementa pentru a reduce fenomenul consumului de droguri în rândul copiilor și adolescenților.
Alexandru Rafila a abordat într-un interviu una din temele care încă nu și-a găsit rezolvare, deși problema a fost ridicată de mai bine de doi ani. Ministrul social-democrat a vorbit din nou despre un al proiect prin care autoritățile centrale urmăresc să reducă consumul de droguri în rândul copiilor și adolescenților.
Alexandru Rafila, despre concediile medicale ilegale
Separat de această chestiune sensibilă, Alexandru Rafila a evidențiat din importanța pastilelor de iod. De asemenea, interviul acordat de oficialul PSD a inclus și teme politice precum o posibilă candidatură la alegerile europarlamentare sau legea privind concediile medicale.
În privința concediilor medicale acordate pe bandă rulantă, ministrul Alexandru Rafila a evidențiat faptul că instituțiile abilitate au demarat controale ample la cabinetele medicilor de familie, suspecatați că pun în aplicare astfel de practici ilicite.
"După cum stiți, înainte de venirea noului loal CNAS au fost declanșate o serie de controale în toată țara. Sper ca ele să continue și să facă distincție foarte clară între marea majoritate a medicilor care îşi fac treaba așa cum trebuie și dacă există situaţii de abuz. În ceea ce priveşte prescrierea există posibilitatea legală ca fiecare casă judeţeană să controleze modul în care aceste concedii sunt prescrise", a declarat ministrul Alexandru Rafila.
Traficul și consumul de droguri în rândul tinerilor și copiilor
Ulterior, ministrul a adus în discuție subiectul tapetat de opinia publică mai bine de doi ani de zile, dar care a fost promovat intens după trgedia din stațiunea 2 Mai și accentuat de ultimele evenimente. Și anume consumul de droguri în rândul copiilor și adolescenților.
Până la a furniza o soluție care să prevină și să combată acest fenomen, Alexandru Rafila a subliniat că România nu are suficiente centre pentru adolesecenții și tinerii care cad pradă stupefiantelor.
"Vom pune pe masa guvernului un proiect concret pentru dezvoltarea inițială"
"Nu avem suficiente centre, gândiţi-vă că discutați de zone întregi din țară, zone întregi, nu mă refer neapărat la București, unde există câteva astfel de centre, iar nevoia cea mai mare este de centre de copii și tineri, pentru adolescenți care sunt de multe ori victime ale consumului de droguri.
Noi avem un proiect și lucrăm împreună cu echipa de aici, de la Ministerul Sănătății, m-aș bucura dacă va exista un sprijin din partea tuturor ministerelor implicate pentru că nu este vorba doar de Ministerul Sănătății, e vorba de Ministrul Justiției, Ministrul de Interne, există o agenție specializată, Agenția Națională Antidrog, încât să putem să dezvoltăm aceste capabilități medicale cu alte tipuri de activități, de exemplu de compatere a traficului de droguri.
Cu siguranță noi vom pune pe masa guvernului un proiect concret pentru dezvoltarea inițială a unor centre regionale și ulterior a unor centre județene unde părinții să-și ducă copiii în cazul apariției acestor lucruri", a precizat ministrul Sănătății.
Ministrul Alexandru Rafila, despre criza din sistemul sanitar
În finalul interviului acordat pentru Antena 3 CNN, Alexandru Rafila a evidențiat și importanța pastilelor de iod dar și despre lipsurile majore din spitalele bucureștene. "Într-o situaţie de criză să distribui un număr foarte mare de altfel de pastile la un număr mare de cetățeni este o mare provocare", a conchis ministrul Alexandru Rafila.